बच्चू कडू ने कहा- वहां के लोग कुत्तों को खाते हैं; डॉग लवर्स नाराज
Local people eat dogs in Assam, says Prahar Janshakti Party chief महाराष्ट्र के विधायक बोले आवारा कुत्तों को असम भेज दो प्रहार जनशक्ति पार्टी के प्रमुख ने कहा, असम में स्थानीय लोग कुत्तों को खाते हैं
महाराष्ट्र में आवारा कुत्तों की बढ़ती संख्या को काबू करने के लिए विधायक ओमप्रकाश बाबाराव कडू उर्फ बच्चू ने सलाह दी है। उन्होंने कहा है कि आवारा कुत्तों को असम भेज देना चाहिए। वहां के लोग कुत्तों को खाते हैं। अभी एक शहर में यह प्रयोग करना चाहिए। अगर सफल हों तो इसे पूरे राज्य में लागू करना चाहिए। कडू प्रहार जनशक्ति पार्टी के प्रमुख हैं। वह अचलपुर से विधायक हैं।
कडू ने यह बयान विधानसभा में ध्यानाकर्षण प्रस्ताव पर चर्चा के दौरान दिया था। वह आवारा कुत्तों के कारण होने वाली समस्याओं के बारे में विधायक प्रताप सरनाइक और अतुल भातखलकर द्वारा उठाए गए मुद्दे पर चर्चा के दौरान बोल रहे थे। अब उनके बयान पर डॉग लवर्स ने नाराजगी जताते हुए इसे गैरजिम्मेदाराना करार दिया है।
कडू ने कहा- आठ से नौ हजार रुपए में कुत्ते बिकते हैं
शिवसेना में एकनाथ शिंदे की बगावत के बाद बच्चू कडू भी असम की राजधानी गुवाहाटी गए थे। उन्होंने कहा कि कुत्तों की असम में कीमत है। वहां आठ से नौ हजार रुपए में कुत्ते बिकते हैं। जब हम गुवाहाटी गए थे तो पता चला कि जिस तरह अपने यहां बकरे का मांस खाया जाता है, उसी तरह असम में कुत्ते का मांस खाया जाता है। ऐसे में वहां के व्यापारियों को बुलाकर इस पर उपाय योजना करने की जरूरत है। एक दिन आवारा कुत्तों की समस्या का हल निकल जाएगा। इसके लिए असम की सरकार से बातचीत करने की जरूरत पड़ेगी।
पशुप्रेमी बोले- बयान अपमानजनक
विधायक कडू के इस बयान पर पशु अधिकारों की लड़ाई लड़ने वाले कार्यकर्ता और पशु प्रेमियों ने इस कड़ी आपत्ति जताई है। उनका कहना है कि विधायक का यह बयान अमानवीय और अपमानजनक है।
झारखंड में भाजपा विधायक ने की थी टिप्पणी
झारखंड के बोकारो से भाजपा विधायक बिरंची नारायण ने हाल ही में आवारा कुत्तों के लोगों पर हमला करने का मुद्दा उठाया था। उन्होंने कहा कि अगर राज्य सरकार समस्या का समाधान नहीं ढूंढ पाती है, तो नगालैंड के लोगों को बुलाओ समस्या दूर हो जाएगी। बजट सत्र के दौरान राज्य विधानसभा में दावा किया कि अकेले रांची के डॉग बाइट सेंटर में रोजाना करीब 300 लोग पहुंचते हैं।
नगालैंड के विधायक ने कहा था- कुछ लोग तो हमें Bear Grylls के रिश्तेदार ही समझने लगे हैं
12 फरवरी को बना एक लड़की का वीडियो वायरल हुआ था। इसमें हरियाणा के सूरजकुंड मेले में पहुंची नगालैंड की एक लड़की ने बहुत गुस्से में कहा, ‘लोग हमारे स्टॉल पर आते हैं, वे स्टॉल या राज्य के बारे में बात नहीं करते, पूछते हैं कि क्या आप सांप और डॉग मीट खाते हैं। ये क्या सवाल हुआ।’ इस पर मजाकिया बयानों के लिए सुर्खियों में रहने वाले नगालैंड के मंत्री तेमजेन इम्ना आलोंग ने अपने सोशल मीडिया पेज पर लिखा, ‘कुछ लोग तो हमें Bear Grylls के रिश्तेदार ही समझने लगे हैं। ये ठीक नहीं हैं। पूछना है तो गूगल से पूछो। न मिले, तो मुझसे पूछ लेना।’
असम के मार्केट में मेंढक, ईल, पक्षी, चूहे, सब मिलते हैं
असम के दीमापुर मीट मार्केट में जिंदा ईल से भरे कंटेनर रखे हैं। प्लास्टिक की थैलियों में मेंढक रखे हैं। पिंजरों में चूहे कैद और प्याज के ढेर की तरह जिंदा कीड़े बिकते हैं। बोरियों में बंधे कुत्तों के मुंह पर पतली रस्सी बंधी रहती हैं, जिससे ये शोर न करें।
सिर्फ 50 रुपए फीस, फिर डॉग मीट की शॉप लगाने की छूट
मार्केट में दुकान लगाने के लिए दिन के 50 रुपए देने पड़ते हैं। इसमें 40 रुपए अथॉरिटी ऑफिस और 10 रुपए नगर निगम को जाते हैं। ये पैसे देकर कोई भी दुकान लगा सकता है, भले डॉग मीट बेचे या सब्जी।
मरीज और प्रेग्नेंट महिलाएं खाती हैं डॉग मीट
डॉग मीट पर एक बार बैन लग चुका है। इससे बहुत दिक्कत हो गई थी। बैन के बाद हमने कुछ दिन इसे बेचना बंद कर दिया था। फिर हमारी बात शुरू हुई और अब दोबारा बिक्री शुरू हो गई है। यहां सभी लोग डॉग मीट नहीं खाते। इसमें बहुत प्रोटीन होता है, इसलिए प्रेग्नेंट महिलाएं, कैंसर के मरीज, इलाज करवा रहे या ऑपरेशन करवा चुके लोग इसे खाते हैं। इसके सूप में बहुत ताकत होती है।
प्रतिबंधित जानवरों का मीट भी बेचा जा रहा 
दीनापुर बाजार में डॉग के अलावा मेंढक, भैंस और हिरण का मीट भी बिकता है। हिरण के शिकार पर भी बैन है। हमें यहां भैंस का चमड़ा भी बिकता दिखा। भारत में फूड सिक्योरिटी एंड स्टैंडर्ड एक्ट 2006 के तहत मांस के लिए कुत्तों को मारने की इजाजत नहीं है। इसके बावजूद यहां डॉग मीट बिक रहा है।
2016 में डॉग मीट बैन करने की मांग शुरू हुई
नगालैंड में डॉग मीट खाने की पुरानी परंपरा रही है, लेकिन यह सबसे ज्यादा सुर्खियों में साल 2016 में आया। तब डॉग मीट की बिक्री पर बैन लगाने के लिए राज्य सरकार को कानूनी नोटिस भेजा गया था।
इसके बाद दीमापुर सुपर मार्केट में जानवरों के साथ होने वाली क्रूरता दिखाने के लिए टूरिस्ट, जर्नलिस्ट और सोशल एक्टिविस्ट आने लगे। नगालैंड में डॉग मीट बेचने के खिलाफ कई एनिमल वेलफेयर एक्टिविस्ट खड़े हो गए और मामला हाईकोर्ट और सुप्रीम कोर्ट तक पहुंचा।
डॉग मीट खाना देश में प्रतिबंधित
नगालैंड में मीट के लिए डॉग की बिक्री रोकने के लिए FIAPO (Federation of Indian Animals Protection Organization) और दीमापुर नगर परिषद (DMC) कोशिश कर रहे हैं। FIAPO की लीगल मैनेजर वर्णिका सिंह कहती हैं, ‘हम 2016 से इसे रोकने में लगे हैं। हमारी संस्था लगातार राज्य और केंद्र सरकार को लेटर लिख रही थी। FSSAI (Food Safety and Standards Authority of India) के एक नोटिफिकेशन के मुताबिक, डॉग मीट खाना प्रतिबंधित है।'
वे बताती हैं कि 'खुले में डॉग मीट रखने से कई बीमारियां हो सकती हैं। हमारी पड़ताल में पता चला कि एक स्टेट से दूसरे स्टेट में डॉग की स्मगलिंग भी होती है। जिस तरह उन्हें लाया जाता है, वह भी क्रूरता है। उनका मुंह बंद कर, रस्सी में जकड़कर और बाइक में लटकाकर मार्केट तक लाया जाता है। कई बार बॉर्डर पर कुत्ते की तस्करी करते हुए लोग पकड़े गए हैं। 2020 में इसे प्रतिबंधित करने के लिए सरकार ने नोटिफिकेशन जारी किया था। इसके बावजूद यह बाजार में बिक रहा है।'
असम में कुत्तों की बरामदगी के कुछ मामले
कानून कमजोर, इसलिए नहीं रुकती डॉग मीट की बिक्री
पेशे से वकील वर्णिका सिंह ने बताया कि प्रिवेंशन ऑफ क्रुएल्टी टु एनिमल्स एक्ट 1960 के सेक्शन-11 के तहत बताया गया है कि जानवरों के साथ किस तरह का बर्ताव क्रूरता में आता है। वे कहती हैं कि ‘कुत्तों के साथ अत्याचार के लिए दी जाने वाली सजा बेहद कम है। खुलेआम मीट और डॉग बेचते हुए पकड़े जाने पर पहली बार सिर्फ 10 रुपए और तीन साल में दूसरी बार पकड़े जाने पर 50 रुपए का जुर्माना लगता है।'
'इसी कानून का फायदा डॉग मीट बेचने वाले उठाते हैं। मीट के लिए एक डॉग बेचकर दुकानदार को 3,500 से 4,000 हजार रुपए मिलते हैं। कानून जब तक सख्त नहीं होंगे, इस पर रोक नहीं लग सकती है।'
नगालैंड सरकार ने 2020 में लगाया था बैन
जुलाई 2020 से पहले नगालैंड में डॉग मीट की बिक्री पर बैन नहीं था। 2 जुलाई 2020 को प्रदेश सरकार ने कुत्ते के मांस की बिक्री पर प्रतिबंध लगाने के साथ ही प्रदेश में डॉग मार्केट बंद करने का फैसला लिया था। इसके आयात और कारोबार पर भी प्रतिबंध लगा दिया गया। मार्च 2020 में ही मिजोरम में भी पशुओं की स्लॉटरिंग यानी कत्ल के लिए मुनासिब जानवरों की परिभाषा से कुत्तों को हटाने से जुड़े कानून में संशोधन किया गया था।
सरकार के फैसले पर तीन साल से हाईकोर्ट का स्टे
सरकार के इस फैसले के खिलाफ जुलाई 2020 में दीमापुर के मांस बेचने वाले कारोबारी गुवाहाटी हाईकोर्ट की कोहिमा बेंच चले गए थे। अपनी याचिका में उन्होंने कहा था कि इस फैसले से उनका कारोबार प्रभावित हुआ है। याचिका पर सुनवाई करते हुए जस्टिस एस. हुकातो स्वू ने अगली सुनवाई तक राज्य सरकार के बैन वाले फैसले पर स्टे लगा दिया था। 3 साल से ज्यादा होने के बावजूद अदालत में यह याचिका सुनवाई के लिए पेंडिंग है।
डॉग मीट खाने की पुरानी परंपरा
दीमापुर में 15 ट्राइब्स हैं और यहां डॉग मीट खाने की पुरानी परंपरा रही है। देश के दूसरे हिस्सों में जैसे लोग मटन और चिकन खाते है, उसी तरह हम डॉग मीट खाते हैं। 2020 से पहले हम हफ्ते में एक बार डॉग मीट खा लेते थे, अब ऐसा नहीं कर पाते। बैन की वजह से यह काफी महंगा बिक रहा है। सुरो सेमो के मुताबिक, दीमापुर के मार्केट में ज्यादातर कुत्ते असम से लाए जाते हैं।
आवारा कुत्तों से जुड़ी ये खबरें भी पढ़ें ...
कुत्तों ने 4 साल के बच्चे को नोंचा, मौत:हैदराबाद में मासूम की गर्दन पकड़कर घसीटते हुए कार के नीचे ले गए...VIDEO
हैदराबाद के बाग अंबेरपेट इलाके में दिल दहलाने वाली घटना सामने आई है। यहां आवारा कुत्तों ने सड़क पर जा रहे 4 साल के मासूम बच्चे को नोंच खाया। 6 कुत्तों का झुंड मासूम को तब तक नोंचता रहा, जब तक उसकी मौत नहीं हो गई। बाद में कुत्ते उसे घसीटकर पास खड़ी कार के नीचे ले गए।
रविवार को हुई ये पूरी घटना वहां लगे CCTV में कैद हो गई। जिस मासूम को कुत्तों ने अपना शिकार बनाया, उसका नाम प्रदीप था। वह एरुकुला बस्ती में रहने वाले गंगाधर का बेटा था। पूरी खबर पढ़ें
सरकारी हॉस्पिटल में कुत्तों ने बच्चे को मारा:मां के पास से उठाकर भागे; एक महीने के मासूम को जगह-जगह से नोंच खाया
राजस्थान के सिरोही के सरकारी अस्पताल में अपनी मां के पास सो रहे 1 महीने के बच्चे को कुत्ते उठाकर ले गए। कुत्ते मासूम का पेट और एक हाथ नोंचकर खा गए, जिससे उसकी मौत हो गई। कुत्ते बच्चे का एक हाथ उसकी मां के सामने ही नोंचकर ले गए और उसके 5 टुकड़े कर दिए। पढ़ें पूरी खबर...
आवारा कुत्तों ने बच्चे को भेड़िए की तरह नोचा:दर्दनाक मौत, 7 साल के बच्चे की भी कुत्तों ने ली जान; क्यों हो रहे ये आक्रामक
सड़कों पर घूमने वाले आवारा कुत्तों का खौफ लगातार बढ़ता ही जा रहा है। आज जरूरत की खबर में बात आवारा कुत्तों के व्यवहार पर करेंगे और जानेंगे कि क्या इन्हें ट्रेंड कर ह्यूमन फ्रेंडली बनाया जा सकता है। पढ़ें पूरी खबर... 